A BIZOTTSÁG 1332/2004/EK RENDELETE
(2004. július 20.)
az egyes takarmány-adalékanyagok végleges engedélyezéséről
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére és a 9d. cikkének (1) bekezdésére,
mivel:
(1)
A 70/524/EGK irányelv előírja a Közösségen belül használandó adalékanyagok engedélyezését. Az említett irányelv C mellékletének II. részében említett adalékanyagok bizonyos feltételek teljesítése esetén időkorlátozás nélkül engedélyezhetők.
(2)
Az Aspergillus oryzae (DSM 10287) által termelt endo-1,4-béta-xilanáz enzimkészítmény használata első alkalommal broiler csirkék, húspulykák és malacok esetében került ideiglenesen engedélyezésre az 1436/98/EK rendelet (2) által.
(3)
A Humicola insolens (DSM 10442) által termelt endo-1,4-béta-xilanáz és endo-1,4-béta-glükanáz enzimkészítmény használata első alkalommal broiler csirkék, húspulykák és malacok esetében került ideiglenesen engedélyezésre az 1436/98/EK bizottsági rendelet (2) által.
(4)
Ezen enzimkészítmények mindegyike esetében az időkorlátozás nélküli engedélyezés iránti kérelmek támogatására új adatokat nyújtottak be. Az értékelés azt mutatja, hogy a 70/524/EGK irányelvben az ilyen engedélyezés esetére megadott feltételeket minden esetben teljesítették.
(5)
Ennek megfelelően ezen enzimkészítmények használatát bizonyos feltételek mellett időkorlátozás nélkül engedélyezni kell.
(6)
E kérelmek értékelése azt mutatja, hogy bizonyos eljárásokat kell előírni a dolgozók védelmére a mellékletekben meghatározott adalékanyagok expozíciója ellen. Ezt a védelmet biztosítani lehet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (3) alkalmazásával.
(7)
Az e rendeletben előírt rendelkezések összhangban vannak az Élelmiszerlánc és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
Az I. és II. mellékletekben megadott, az „Enzimek” csoportba tartozó készítmények használata engedélyezésre kerül időkorlátozás nélkül állati takarmányozási adalékanyagként az említett mellékletekben meghatározott feltételek mellett.
2. cikk
Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 20-án.